Nafarroako Parlamentuko Mahaiak, 2020ko abuztuaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Yolanda Ibáñez Pérez andreak aurkezturiko galdera, inbertsio finantzarioki jasangarriak betetzeko prozedura luzatzeari dagokionez Espainiako Udalen eta Probintzien Federazioak eta Espainiako Gobernuak lortutako akordioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko abuztuaren 17an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Yolanda Ibáñez Pérez andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion.

Espainiako Udalen eta Probintzien Federazioaren eta Espainiako Gobernuaren arteko akordioan honako hau aipatzen da: “Hamargarrena.- Salbuespen kasuetan, baimena emanen da 2019an abiarazi eta 2018ko superabitarekin finantzatzen ari diren Inbertsio finantzarioki jasangarriak betetzeko prozedura luzatzeko, baldin eta gastua betetzeko prozeduraren baitan xedapen edo konpromiso fasea 2020an egiten bada”, Zer jarrera du Nafarroako Gobernuak horren aurrean?

Iruñean, 2020ko abuztuaren 12an

Foru parlamentaria: Yolanda Ibáñez Pérez